2008. gads Latvijā

Šajā lapā ir apkopoti 2008. gada notikumi Latvijā.

Valsts amatpersonas

Gada simboli Latvijas dabā

Notikumi 
 Gada otrajā pusē Latvijā un visā pasaulē bija ekonomiskā krīze.

Janvāris 
 31. janvāris — no partijas "Jaunais laiks" aizgāja 22 tās biedri.

Aprīlis 

 1. aprīlis — elektrības tarifi tika paaugstināti par 1/3.
 7. aprīlis — izveidota akciju sabiedrība "Dinamo Rīga", ar mērķi izveidot hokeja komandu, kas spēlētu KHL.
 15. aprīlis — Ministru kabinets atļāva valsts aģentūrai "Jaunie trīs brāļi" slēgt līgumu ar piegādātāju apvienību "Nacionālā būvkompāniju apvienība" par Latvijas Nacionālās bibliotēkas jaunās ēkas "Gaismas pils" būvdarbiem. Līgumcena nedrīkstēja pārsniegt 135 miljonus latu.
 16. aprīlis — tika panākta savstarpēja vienošanās par Latvijas izteikto vēlmi slēgt sadarbības līgumu ar Eiropas Kosmosa aģentūru (ESA).
 20. aprīlis — BK Barons/LMT izcīna FIBA Eiropas kausu, finālā pārspējot Beļģijas klubu Dexia Mons Hainaut.

Maijs 
 6. maijs — bankas AS Multibanka akciju kontrolpakete pārdota Krievijas bankai SMP Bank.

Jūnijs 
 18. jūnijs — Ministru prezidents Ivars Godmanis tika iesaistīts ceļu satiksmes negadījumā Rīgā, gūstot deniņu kaula plīsumu.
 20. jūnijs — tika ielikts pamatakmens un iemūrēta kapsula Latvijas Nacionālās bibliotēkas jaunās ēkas "Gaismas pils" būvlaukumā.
 27. jūnijs — Salaspilī tika atklāts jaunais pilsētas stadions.

Jūlijs 
 5. — 12. jūlijs — notika XXIV Vispārējie latviešu Dziesmu un XIV Deju svētki.

Augusts 
Latvijā sākās pēdējo 20 gadu laikā lielākā A hepatīta epidēmija.
 2. augusts — referendumā par Satversmes grozījumiem, kas ļautu tautai rosināt Saeimas atlaišanu, netika savākts pietiekošs balsu skaits.
 11. augusts — Afganistānā mīnas sprādzienā gāja bojā dižkareivis Edgars Ozoliņš, trīs karavīri ievainoti.
 16. augusts — pie Tukuma nogāzās privātā lidmašīna Piper PA-31-310 Navajo, pilots gāja bojā, astoņi pasažieri ievainoti; iespējamais katastrofas iemesls — sliktie laikapstākļi un pilota pieredzes trūkums.
 19. augusts — 10 Latvijas armijas karavīri cieta autoavārijā ceļā uz Ādažu poligonu. No iegūtajiem ievainojumiem  dižkareivis Mārtiņš Gailis slimnīcā mira. Otrs kareivis, Raivis Medinieks mira .
 23. augusts — referendumā par likumu "Par valsts pensijām" netika savākts pietiekošs balsu skaits.

Septembris 
 13. septembris — Latvijā notika pirmā Lielā talka un tās laikā ap 50 000 Latvijas iedzīvotāju sakopa 512 talkas vietas 364 pašvaldību teritorijās. Organizatoru un poligonu aplēses liecina, ka talkas laikā tika savākti vairāk nekā 260 000 maisu ar atkritumiem.
 19. septembris — Andreja Ērgļa vadībā Paula Stradiņa Klīniskās universitātes slimnīcas Latvijas Kardioloģijas centrā veica Latvijā pirmo cilmes šūnu transplantēšanu sirdī pacientiem pēc infarkta.

Oktobris 
 23. oktobris — ar 32 kravas mašīnām, kuru kopējais svars sasniedza 1280 tonnas, veiksmīgi tika veikta Dienvidu tilta slodzes pārbaude.

Novembris 
 8. novembris — valdība nolēma pārņemt Parex bankas akciju kontrolpaketi.
 10. novembris — finanšu ministrs Atis Slakteris, Latvijas Hipotēku un zemes bankas prezidents Inesis Feiferis un Parex bankas līdzīpašnieki Valērijs Kargins un Viktors Krasovickis parakstīja līgumu par to, ka 51% Parex bankas akciju par 2 latiem pāries Hipotēku bankas īpašumā.
 17. novembris:
 Rīgā atklāts Dienvidu tilts pār Daugavu.
 stājās spēkā bezvīzu režīms ar ASV.
 18. novembris — Latvijas valsts 90. proklamēšanas gadadienai veltīti daudzi pasākumi.
 19. novembris — darbību uzsāka sociālā mikroblogošanas vietne Sekoman.lv.
 23. — 24. novembris — visā Latvijā plosījās spēcīga Sniega vētra.

Decembris 
 2. decembris — Baltijas jūrā pie Liepājas nogrima zvejas kuģis "Beverīna"; neviens no sešiem apkalpes locekļiem netika atrasts.
 12. decembris — Saeima pieņēma grozījumus valsts budžetā 2009. gadam, kas paredzēja būtisku izdevumu un ieņēmumu samazinājumu; tāpat tā atbalstīja Latvijas ekonomikas stabilizācijas un izaugsmes atjaunošanas programmu, kura paredzēja ierobežojumus tēriņiem, kā arī nodokļu paaugstināšanu.
 17. decembris — Rīgas rajona Mārupes pagastā notika bruņots uzbrukums apsardzes un inkasācijas firmas AS "G4S Cash Services Latvia" inkasācijas automašīnai, viens inkasators tika nogalināts, bet otrs smagi ievainots.
 18. decembris — Saeima galīgajā lasījumā pieņēma Administratīvo teritoriju un apdzīvoto vietu likumu, kas noteica, ka Latvijā būs 109 novadi un 9 pilsētas ar republikas pilsētas statusu: Daugavpils, Jēkabpils, Jelgava, Jūrmala, Liepāja, Rēzekne, Rīga, Valmiera un Ventspils.
 20. decembris — Ventspilī, vilcienam ar degvielas cisternām ietriecoties stāvošā sastāvā, notika sadursme un liels ugunsgrēks; bojā gāja vilciena mašīnists un viņa palīgs.
 21. decembris — LNT, Swedbank un ziedot.lv labdarības akcijas laikā tika sasniegts saziedotās naudas absolūts rekords — 383 690,62 lati lati. Ievērojamā summa atvieglos dzīvi ne tikai pieciem bērniem, kā sākotnēji bija paredzēts, bet visiem 93 rindā palīdzību gaidošajiem.

Miruši

Janvāris 
 26. janvāris — Gunnars Treimanis, teātra vēsturnieks un kritiķis (dzimis 1931)

Februāris 
 10. februāris — Ārijs Geikins, dramaturgs, rakstnieks, režisors un aktieris (dzimis 1936)
 22. februāris — Arnolds Plaudis, teātra un kino scenogrāfs, režisors, pedagogs (dzimis 1927)

Marts 
 5. marts — Jānis Vilcāns, sporta darbinieks (dzimis 1929)
 16. marts — Leonīds Rožeckins (Леонид Рожецкин), Krievijas uzņēmējs, miljonārs (dzimis 1966)

Aprīlis 
 6. aprīlis — Igors Ivars Kavass, Austrālijas latviešu jurists un pasniedzējs (dzimis 1932)

Maijs 
 18. maijs — Dzintars Sodums, rakstnieks, tulkotājs (dzimis 1922)
 19. maijs — Andrejs Krastiņš, jurists, politiķis (dzimis 1951)

Jūnijs 
 14. jūnijs — Sandris Selga, motosportists (dzimis 1983)
 15. jūnijs — Aleksandrs Bekers, motosportists (dzimis 1988)
 16. jūnijs — Andris Jakubāns, rakstnieks un publicists (dzimis 1941)
 20. jūnijs — Juris Pļaviņš, aktieris (dzimis 1934)
 25. jūnijs — Alfreds Jaunušans, teātra aktieris un režisors (dzimis 1919)

Augusts 
 21. augusts — Imants Magone, horeogrāfs un dejas pedagogs (dzimis 1936)
 31. augusts — Jānis Ozoliņš, ārsts, politiķis (dzimis 1938)

Septembris 
 9. septembris — Roberts Zēbergs, teātra un kino aktieris (dzimis 1933)
 24. septembris:
 Alberts Kauls, lauksaimnieks, uzņēmējs, politiķis (dzimis 1938.)
 Teodors Eniņš, ārsts un politiķis (dzimis 1934)
 28. septembris — Vladimirs Mihailovs (Владимир Михайлов), krievu rakstnieks (dzimis 1929)

Oktobris 
 11. oktobris — Vija Artmane, aktrise (dzimusi 1929)

Decembris 
 13. decembris — Ņina Melbārde, aktrise (dzimusi 1912)
 21. decembris — Vilens Tolpežņikovs, ārsts un politiķis (dzimis 1928)
 29. decembris:
 Vaironis Jakāns, teātra un kino aktieris (dzimis 1927)
 Ada Neretniece, kinorežisore (dzimusi 1924)

Skatīt arī 
 2008. gads
 2008. gada laikapstākļi Latvijā
 Latvija
 Latvijas vēsture
 Latvijas klimats

Piezīmes un atsauces 

Latvija
 
Notikumi Latvijā pēc gada